Document ID: 32007D0769

KOMMISSIONENS AFGØRELSE
af 16. november 2007
om udnævnelse af medlemmerne af udvalget af arbejdstilsynschefer for en ny mandatperiode
(2007/769/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til Kommissionens afgørelse 95/319/EF af 12. juli 1995 om oprettelse af et udvalg af arbejdstilsynschefer (1), særlig artikel 5,
under henvisning til de forslag til medlemmer, som medlemsstaterne har fremsendt, og
ud fra følgende betragtninger:
(1)
I henhold til afgørelsens artikel 5, stk. 1, består udvalget af to repræsentanter for hver medlemsstat.
(2)
I henhold til nævnte afgørelses artikel 5, stk. 2, udnævnes udvalgets medlemmer af Kommissionen efter forslag fra medlemsstaterne.
(3)
I henhold til afgørelsens artikel 5, stk. 3, varer medlemmernes mandat tre år, og medlemmerne kan genudnævnes.
(4)
Udvalgets forrige mandat udløb den 31. december 2006.
(5)
Derfor skal Kommissionen udnævne udvalgets medlemmer på grundlag af medlemsstaternes forslag for en periode på tre år -
TRUFFET FØLGENDE AFGØRELSE:
Eneste artikel
1. De personer, der er nævnt i bilaget til denne afgørelse, udnævnes til medlemmer af Udvalget af Arbejdstilsynschefer for en periode på tre år fra 1. januar 2007 til 31. december 2009.
2. Kommissionen offentliggør til orientering listen over medlemmerne i Den Europæiske Unions Tidende.
Udfærdiget i Bruxelles, den 16. november 2007.

Labels: 18
9
15